P6_TA(2005)0249

Ποιότητα των στατιστικών στοιχείων για τα υπερβολικά ελλείμματα *

Νομοθετικό ψήφισμα του Ευρωπαϊκού Κοινοβουλίου σχετικά με την πρόταση κανονισμού του Συμβουλίου για την τροποποίηση του κανονισμού (ΕΚ) αριθ. 3605/93 όσον αφορά την ποιότητα των στατιστικών στοιχείων στο πλαίσιο της διαδικασίας του υπερβολικού ελλείμματος (COM(2005)0071 — C6-0108/2005 — 2005/0013(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(2005)0071) [1],

- έχοντας υπόψη το άρθρο 104, παράγραφος 14, τρίτο εδάφιο, της Συνθήκης ΕΚ, σύμφωνα με το οποίο κλήθηκε από το Συμβούλιο να γνωμοδοτήσει (C6-0108/2005),

- έχοντας υπόψη το άρθρο 51 του Κανονισμού του,

- έχοντας υπόψη την έκθεση της Επιτροπής Οικονομικών και Νομισματικών Θεμάτων (A6-0181/2005),

1. εγκρίνει την πρόταση της Επιτροπής όπως τροποποιήθηκε·

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 250, παράγραφος 2, της Συνθήκης ΕΚ·

3. καλεί το Συμβούλιο, σε περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικά·

4. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής·

5. αναθέτει στον Πρόεδρό του να διαβιβάσει τη θέση του Κοινοβουλίου στο Συμβούλιο και στην Επιτροπή.

ΚΕΙΜΕΝΟ ΠΟΥ ΠΡΟΤΕΙΝΕΙ Η ΕΠΙΤΡΟΠΗ | ΤΡΟΠΟΛΟΓΙΕΣ ΤΟΥ ΚΟΙΝΟΒΟΥΛΙΟΥ |

Τροπολογία 1

ΑΙΤΙΟΛΟΓΙΚΗ ΣΚΕΨΗ 2

(2) Ο ρόλος της Επιτροπής, ως στατιστικής αρχής, στο πλαίσιο αυτό ασκείται ειδικά από τη Eurostat, εξ ονόματος της Επιτροπής. Ως η υπηρεσία της Επιτροπής που είναι αρμόδια για την εκτέλεση των καθηκόντων που ανατίθενται στην Επιτροπή σχετικά με την παραγωγή κοινοτικών στατιστικών, η Eurostat πρέπει να εκτελεί τα καθήκοντά της σύμφωνα με τις αρχές της αμεροληψίας, της αξιοπιστίας, της καταλληλότητας, της αποτελεσματικότητας σε σχέση με το κόστος, του στατιστικού απορρήτου και της διαφάνειας, όπως προβλέπεται στην απόφαση της Επιτροπής της 21ης Απριλίου 1997 σχετικά με το ρόλο της Eurostat όσον αφορά την παραγωγή κοινοτικών στατιστικών. | (2) Ο ρόλος της Επιτροπής, ως στατιστικής αρχής, στο πλαίσιο αυτό ασκείται ειδικά από τη Eurostat, εξ ονόματος της Επιτροπής. Ως η υπηρεσία της Επιτροπής που είναι αρμόδια για την εκτέλεση των καθηκόντων που ανατίθενται στην Επιτροπή σχετικά με την παραγωγή κοινοτικών στατιστικών, η Eurostat πρέπει να εκτελεί τα καθήκοντά της σύμφωνα με τις αρχές της αμεροληψίας, της αξιοπιστίας, της καταλληλότητας, της αποτελεσματικότητας σε σχέση με το κόστος, του στατιστικού απορρήτου και της διαφάνειας, όπως προβλέπεται στην απόφαση της Επιτροπής της 21ης Απριλίου 1997 σχετικά με το ρόλο της Eurostat όσον αφορά την παραγωγή κοινοτικών στατιστικών. Ο κώδικας πρακτικής για την ευρωπαϊκή στατιστική, τον οποίο θα καταρτίσουν από κοινού οι εθνικές στατιστικές υπηρεσίες και η Eurostat, θα πρέπει να ενισχύει τις αρχές της επαγγελματικής ανεξαρτησίας, της επάρκειας των πόρων και της ποιότητας των στατιστικών δεδομένων. |

Τροπολογία 2

ΑΙΤΙΟΛΟΓΙΚΗ ΣΚΕΨΗ 5

(5) Η αξιοπιστία της εποπτείας της δημοσιονομικής κατάστασης εξαρτάται σε κρίσιμο βαθμό από αξιόπιστες δημοσιονομικές στατιστικές. Είναι ύψιστης σημασίας τα στοιχεία που γνωστοποιούνται από τα κράτη μέλη σύμφωνα με τον κανονισμό ΕΚ αριθ. 3605/93 και διατίθενται από την Επιτροπή στο Συμβούλιο σύμφωνα με το πρωτόκολλο να είναι υψηλής ποιότητας. | (5) Η αξιοπιστία της εποπτείας της δημοσιονομικής κατάστασης εξαρτάται σε κρίσιμο βαθμό από αξιόπιστες δημοσιονομικές στατιστικές. Είναι ύψιστης σημασίας τα στοιχεία που γνωστοποιούνται από τα κράτη μέλη σύμφωνα με τον κανονισμό ΕΚ αριθ. 3605/93 και διατίθενται από την Επιτροπή στο Συμβούλιο σύμφωνα με το πρωτόκολλο να είναι υψηλής ποιότητας. Στο πλαίσιο αυτό, τα σημεία 1.5, 1.6 και 1.7 της έκθεσης του Συμβουλίου Ecofin της 20ής Μαρτίου 2005, την οποία ενέκρινε το Ευρωπαϊκό Συμβούλιο των Βρυξελλών της 22ας και 23ης Μαρτίου 2005 και οι θεμελιώδεις αρχές των επισήμων στατιστικών της Διεύθυνσης Στατιστικής του Τμήματος Οικονομικών και Κοινωνικών Υποθέσεων των Ηνωμένων Εθνών πρέπει να θεωρηθούν ως η βάση για την επίτευξη των απαιτουμένων υψηλών προτύπων ποιότητας. |

Τροπολογία 3

ΑΙΤΙΟΛΟΓΙΚΗ ΣΚΕΨΗ 9

(9) Ένας μόνιμος διάλογος πρέπει να καθιερωθεί μεταξύ της Επιτροπής και των στατιστικών υπηρεσιών των κρατών μελών έτσι ώστε να εξασφαλίζεται η ποιότητα τόσο των πραγματικών στοιχείων που γνωστοποιούνται από τα κράτη μέλη όσο και των σχετικών δημόσιων λογαριασμών. Προς το σκοπό αυτό, τόσο οι επισκέψεις διαλόγου όσο και οι επισκέψεις λεπτομερούς ελέγχου μπορούν να διεξάγονται τακτικά από την Επιτροπή βελτιώνοντας κατ' αυτόν τον τρόπο την εποπτεία των γνωστοποιούμενων στοιχείων και παρέχοντας μόνιμη διασφάλιση της ποιότητας των στοιχείων. Τα κράτη μέλη πρέπει να παράσχουν αμέσως στην Επιτροπή πρόσβαση στις πληροφορίες. | (9) Πρέπει να καθιερωθεί μόνιμος διάλογος μεταξύ της Επιτροπής και των στατιστικών υπηρεσιών των κρατών μελών, έτσι ώστε να εξασφαλίζεται η ποιότητα τόσο των πραγματικών στοιχείων που γνωστοποιούν τα κράτη μέλη όσο και των σχετικών δημόσιων λογαριασμών. Προς το σκοπό αυτό, τόσο οι επισκέψεις διαλόγου όσο και οι επισκέψεις λεπτομερούς ελέγχου μπορούν να διεξάγονται τακτικά από την Επιτροπή βελτιώνοντας κατ' αυτόν τον τρόπο την εποπτεία των γνωστοποιούμενων στοιχείων και παρέχοντας μόνιμη διασφάλιση της ποιότητας των στοιχείων. Τα κράτη μέλη πρέπει να παράσχουν αμέσως στην Επιτροπή πρόσβαση στις πληροφορίες. Η Επιτροπή πρέπει να ενημερώνει τακτικά το Ευρωπαϊκό Κοινοβούλιο και το Συμβούλιο σχετικά με το πρόγραμμα και το έργο που επιτελείται για τη βελτίωση της ποιότητας της στατιστικής στην Ευρωπαϊκή Ένωση. |

Τροπολογία 5

ΑΡΘΡΟ 1, ΣΗΜΕΙΟ 2Άρθρο 7, παράγραφος 2α (νέα) (Κανονισμός (ΕΚ) αριθ. 3605/93)

| 2α. Εφόσον τα στοιχεία του προβλεπόμενου ελλείμματος διαχείρισης και χρέους ή οι αναθεωρήσεις αυτών δεν χρησιμοποιούν τις "κοινές εξωτερικές πιθανολογήσεις", που δημοσιεύει η Επιτροπή στο πλαίσιο του συντονισμού των οικονομικών και δημοσιονομικών πολιτικών για την πραγματοποίηση συγκρίσεων μεταξύ κρατών μελών, τα κράτη μέλη παρέχουν πλήρεις εξηγήσεις για την απόκλιση και υπολογίζουν τη διαφορά μεταξύ των προβλέψεων. |

Τροπολογία 6

ΑΡΘΡΟ 1, ΣΗΜΕΙΟ 3Άρθρο 9, παράγραφος 1 (Κανονισμός (ΕΚ) αριθ. 3605/93)

1. Η Επιτροπή (Eurostat) εκτιμά την ποιότητα τόσο των πραγματικών στοιχείων που γνωστοποιήθηκαν από τα κράτη μέλη όσο και των σχετικών δημοσίων λογαριασμών. Η ποιότητα των πραγματικών στοιχείων συνίσταται στη συμμόρφωση προς τους λογιστικούς κανόνες, στην πληρότητα, την αξιοπιστία, την επικαιρότητα και τη συνέπεια των στοιχείων. | 1. Η Επιτροπή (Eurostat) εκτιμά τακτικά την ποιότητα τόσο των πραγματικών στοιχείων που γνωστοποιήθηκαν από τα κράτη μέλη όσο και των σχετικών δημοσίων λογαριασμών. Η ποιότητα των πραγματικών στοιχείων συνίσταται στη συμμόρφωση προς τα πρότυπα του Ευρωπαϊκού Συστήματος Λογαριασμών 1995 (Ευρωπαϊκό Σύστημα Ολοκληρωμένων Οικονομικών Λογαριασμών 95), στην πληρότητα, την αξιοπιστία, τη συγκρισιμότητα, την επικαιρότητα και τη συνέπεια των στοιχείων. |

Τροπολογία 7

ΑΡΘΡΟ 1, ΣΗΜΕΙΟ 3Άρθρο 9, παράγραφος 2α (νέα) (Κανονισμός (ΕΚ) αριθ. 3605/93)

| 2α. Η Επιτροπή (Eurostat) υποβάλλει τακτικά έκθεση στο Ευρωπαϊκό Κοινοβούλιο και στο Συμβούλιο σχετικά με την ποιότητα των πραγματικών στοιχείων που υποβάλλονται από τα κράτη μέλη και την ανάπτυξη ελάχιστων ευρωπαϊκών προτύπων για την ποιότητα των στατιστικών. |

Τροπολογία 8

ΑΡΘΡΟ 1, ΣΗΜΕΙΟ 3Άρθρο 12, πρώτο εδάφιο (Κανονισμός (ΕΚ) αριθ. 3605/93)

Η Επιτροπή (Eurostat) εξασφαλίζει μόνιμο διάλογο με τις στατιστικές υπηρεσίες των κρατών μελών. Προς το σκοπό αυτό, η Επιτροπή (Eurostat) διεξάγει τακτικά σε όλα τα κράτη μέλη επισκέψεις διαλόγου καθώς και επισκέψεις λεπτομερούς ελέγχου. | Η Επιτροπή (Eurostat) εξασφαλίζει μόνιμο διάλογο με τις στατιστικές υπηρεσίες των κρατών μελών. Προς το σκοπό αυτό, η Επιτροπή (Eurostat) διεξάγει τακτικά σε όλα τα κράτη μέλη επισκέψεις διαλόγου· μπορεί επίσης να πραγματοποιεί επισκέψεις λεπτομερούς ελέγχου, σύμφωνα με τον κανονισμό (ΕΚ) αριθ. 322/97. Οι επισκέψεις διαλόγου πραγματοποιούνται σύμφωνα με χρονοδιάγραμμα το οποίο αποφασίζουν από κοινού τα κράτη μέλη και η Επιτροπή (Eurostat). Οι επισκέψεις διαλόγου πραγματοποιούνται, ει δυνατόν, συγχρόνως σε όλα τα κράτη μέλη, με βάση την ετήσια έκθεση σχετικά με την αξιολόγηση της προσαρμογής των στατιστικών δεδομένων και τις προοπτικές στον τομέα αυτόν. |

Τροπολογία 9

ΑΡΘΡΟ 1, ΣΗΜΕΙΟ 3Άρθρο 12, δεύτερο εδάφιο (Κανονισμός (ΕΚ) αριθ. 3605/93)

Οι επισκέψεις διαλόγου αποσκοπούν στην επανεξέταση των στοιχείων που γνωστοποιήθηκαν, στην εξέταση μεθοδολογικών θεμάτων και στην αξιολόγηση της συμμόρφωσης προς τους λογιστικούς κανόνες. Οι επισκέψεις λεπτομερούς ελέγχου αποβλέπουν στην εποπτεία των διαδικασιών και των λογαριασμών που αιτιολογούν τα στοιχεία που γνωστοποιήθηκαν και στην εξαγωγή λεπτομερών συμπερασμάτων όσον αφορά τη συμμόρφωση προς τους λογιστικούς κανόνες και την πληρότητα, την αξιοπιστία, την επικαρότητα και τη συνέπεια των στοιχείων που γνωστοποιήθηκαν. | Οι επισκέψεις διαλόγου αποσκοπούν στην επανεξέταση των στοιχείων που γνωστοποιήθηκαν, στην εξέταση μεθοδολογικών θεμάτων και στην αξιολόγηση της συμμόρφωσης προς τους λογιστικούς κανόνες. Τα αποτελέσματα των επισκέψεων διαλόγου κοινοποιούνται τουλάχιστον στις εθνικές στατιστικές υπηρεσίες των κρατών μελών. Οι επισκέψεις λεπτομερούς ελέγχου αποβλέπουν στην εποπτεία των διαδικασιών και των λογαριασμών που αιτιολογούν τα στοιχεία που γνωστοποιήθηκαν και στην εξαγωγή λεπτομερών συμπερασμάτων όσον αφορά τη συμμόρφωση προς τους λογιστικούς κανόνες και την πληρότητα, την αξιοπιστία, την επικαρότητα και τη συνέπεια των στοιχείων που γνωστοποιήθηκαν. Οι επισκέψεις λεπτομερούς ελέγχου αποφασίζονται από την Επιτροπή (Εurostat) όταν υπάρχει σοβαρή αμφιβολία όσον αφορά την ακρίβεια ή τη συνέπεια των δεδομένων που υποβλήθηκαν και όπως προβλέπει το πρόγραμμα. |

Τροπολογία 10

ΑΡΘΡΟ 1, ΣΗΜΕΙΟ 3Άρθρο 13, παράγραφος 1 (Κανονισμός (ΕΚ) αριθ. 3605/93)

1. Κατά τη διεξαγωγή επισκέψεων λεπτομερούς ελέγχου στα κράτη μέλη, η Επιτροπή (Eurostat) μπορεί να επικουρείται από εμπειρογνώμονες, κυρίως από άλλα κράτη μέλη, δημόσιες υπηρεσίες με λειτουργική αρμοδιότητα για τον έλεγχο των δημοσίων λογαριασμών κρατών μελών στα οποία πραγματοποιήθηκαν επισκέψεις, καθώς και από άλλες υπηρεσίες της Επιτροπής. | 1. Κατά τη διεξαγωγή επισκέψεων λεπτομερούς ελέγχου στα κράτη μέλη, η Επιτροπή (Eurostat) μπορεί να επικουρείται από εμπειρογνώμονες από άλλα κράτη μέλη, οι οποίοι είναι αξιωματούχοι των εθνικών στατιστικών αρχών και, σε ειδικές περιπτώσεις, από άλλες δημόσιες υπηρεσίες με λειτουργική αρμοδιότητα για τον έλεγχο των δημοσίων λογαριασμών κρατών μελών στα οποία πραγματοποιήθηκαν επισκέψεις, ή από άλλες υπηρεσίες της Επιτροπής, μετά από συμφωνία μεταξύ του κράτους μέλους στο οποίο πραγματοποιήθηκε επίσκεψη και της Επιτροπής (Eurostat). |

Τροπολογία 11

ΑΡΘΡΟ 1, ΣΗΜΕΙΟ 3Άρθρο 13, παράγραφος 1α (νέα) (Κανονισμός (ΕΚ) αριθ. 3605/93)

| 1α. Η Eurostat έχει τον κύριο ρόλο μεταξύ των κοινοτικών αρχών για τον έλεγχο της ποιότητας των στατιστικών στοιχείων. Ωστόσο, η Eurostat ακολουθεί εσωτερική διαδικασία επαφών και ενημέρωσης με τις άλλες αρμόδιες κοινοτικές αρχές κατά τη διάρκεια της προετοιμασίας των ελέγχων της και πρέπει να αποφασίζει από κοινού με αυτές κατά τη διάρκεια της διαδικασίας λήψης αποφάσεων, μετά την ολοκλήρωση των επισκέψεων ελέγχου. |

Τροπολογία 12

ΑΡΘΡΟ 1, ΣΗΜΕΙΟ 3Άρθρο 14 (Κανονισμός (ΕΚ) αριθ. 3605/93)

Η Επιτροπή (Eurostat) διαβιβάζει στην Οικονομική και Δημοσιονομική Επιτροπή τα πορίσματα του διαλόγου και των επισκέψεων λεπτομερούς ελέγχου. Τα στοιχεία αυτά δημοσιεύονται. | Η Επιτροπή (Eurostat) διαβιβάζει στην Οικονομική και Δημοσιονομική Επιτροπή τα πορίσματα του διαλόγου. Διαβιβάζει στο Ευρωπαϊκό Κοινοβούλιο και στο Συμβούλιο τα συμπεράσματα των επισκέψεων λεπτομερούς ελέγχου. Τα στοιχεία αυτά δημοσιεύονται. |

Τροπολογία 13

ΑΡΘΡΟ 1, ΣΗΜΕΙΟ 3Άρθρο 16, παράγραφος 2α (νέα) (Κανονισμός (ΕΚ) αριθ. 3605/93)

| 2α. Η Επιτροπή (Eurostat) διαβιβάζει στο Ευρωπαϊκό Κοινοβούλιο και στο Συμβούλιο τα τροποποιημένα δεδομένα και την αιτιολόγηση της τροποποίησης αυτής. |

[1] Δεν δημοσιεύθηκε ακόμη στην Επίσημη Εφημερίδα.

--------------------------------------------------